Faye Cox

Faye Cox (tidligere Faye Richardson) er en shetlandsk friidrettsutøver som hovedsakelig konkurrerer på 100 og 200 meter. Hennes fremste internasjonale meritter er gull på 4 × 100 meter stafett fra De internasjonale øylekene 2015, og individuelle sølv på 100 og 200 meter fra De internasjonale øylekene 2005.

 Idrettskarriere 
 2005 
Hun deltok i det skotske skolemesterskapet i 2005 (Scottish Schools Championships), der hun kom på andreplass på 100 meter og sjetteplass på 200 meter i U17-klassen.The Power of 10 - Faye Cox, besøkt 7. juli 2017. Hun deltok også i De internasjonale øylekene 2005 (NatWest Island Games), der hun fikk sølv på 100 og 200 meter, bak Jenna Gaio fra Caymanøyene, og hun deltok også på 4 × 100 meter stafett, der Shetland kom på sjetteplass.International Island Games Association - NatWest Island Games XI - Shetland 2005, besøkt 7. juli 2017.

 2006 
Hun satte personlig rekord på 60 meter innendørs, med 8,01 sekunder, under det skotske U17-mesterskapet innendørs i 2006, der hun endte på fjerdeplass i finalen. I det skotske U17-mesterskapet utendørs kom hun på andreplass på 200 meter og tredjeplass på 100 meter. Hun fikk også sølv på 100 meter og bronse på 200 meter i det skotske skolemesterskapet.

 2007 
I 2007 ble hun U20-utøver, og hun vant både 100 og 200 meter i Scottish Isles Championships. Der satte hun også sin personlige rekord på 100 meter, som er 12,16 sekunder. De internasjonale øylekene 2007 ble arrangert på Rhodos, og Richardson kom her på fjerdeplass på 100 meter. Hun nådde ikke finalen på 200 meter, men ble slått ut i innledningsheatet, der hun løp på 26,49. I tillegg deltok hun på 4 × 100 meter stafett, der Shetland kom på sjuendeplass.International Island Games Association - NatWest Island Games XII - Rhodes 2007 , besøkt 7. juli 2017.]

 2008 
Hun vant 100 og 400 meter i Scottish Athletics North District Championships, og fikk sølv på 200 meter. Her satte hun personlig rekord på 400 meter med tiden 49,01. I det skotske seniormesterskapet kom hun på femteplass på 100 meter.

 2011 
Under De internasjonale øylekene 2011 nådde hun finalen på 100 meter, men endte på åttendeplass med tiden 12,63. På 200 meter ble hun slått ut i semifinalen, med tiden 26,00, og på 4 × 100 meter stafett kom Shetland på femteplass. På 4 × 400 meter stafett ble Shetland diskvalifisert.International Island Games Association - NatWest Island Games XIV - Isle of Wight 2011, besøkt 7. juli 2017.] Hun vant 100 og 200 meter i Highlands, Islands And Grampian Regional Championships.

2014
Hun deltok i det skotske mesterskapet i friidrett 2014 (Scottish Athletics Senior Championships), og kom på sjetteplass på både 100 og 200 meter. I Shetlandsmesterskapet i friidrett (Shetland AAC Open Championships) vant hun 100 og 200 meter.

2015
Hun deltok igjen i De internasjonale øylekene 2015, der hun fikk bronse på 100 og 200 meter. Begge disse distansene ble vunnet av Taahira Butterfield fra Bermuda. Shetland vant her 4 × 100 meter stafett, og kom på fjerdeplass på 4 × 400 meter.International Island Games Association - Jersey 2015, besøkt 7. juli 2017.] På lokalt nivå vant hun 100 og 200 meter i det nordskotske mesterskapet i friidrett (Scottish North District Championships).

2017
Hun vant 200 meter i nordskotske mesterskapet i friidrett i 2017, men fikk sølv på 100 meter, bak Eleanor Briggs. I De internasjonale øylekene 2017 kom hun på tredjeplass på 200 meter og fjerdeplass på 100 meter. Shetland fikk også bronse på 4 × 100 meter stafett og sølv på 4 × 400 meter stafett, med Cox på laget.International Island Games Association - NatWest Island Games - Gotland 2017 2011, besøkt 7. juli 2017.]

 Referanser 

 Eksterne lenker 
 Profil hos The Power of 10
 Profil hos Øylekene 2017
 Profil hos Øylekene 2015

Kategori:Personer fra Shetland
Kategori:Britiske sprintere
Kategori:Fødselsår ikke oppgitt